สวัสดีค่ะ ยา fluoxetine สามารถ ทานคู่กับยาเเก้แพ้ เซริซิทีน ได้ไหมคะ
สวัสดีค่ะ งาน,ยา Fluoxetine เป็นยาต้านซึมเศร้าในกลุ่ม SSRI (Selective Serotonin Reuptake Inhibitors) ออกฤทธิ์เพิ่มปริมาณของสารเซโรโทนินในสมอง จึงช่วยปรับสมดุลของสารเคมีในสมอง ใช้สำหรับรักษาโรคซึมเศร้า โรคตื่นตระหนก โรคย้ำคิดย้ำทำ โรคการกินที่ผิดปกติ และกลุ่มอาการอารมณ์ผิดปกติก่อนมีประจำเดือนผลข้างเคียงที่อาจพบได้ ได้แก่ เบื่ออาหาร คลื่นไส้ ง่วงซึม นอนไม่หลับ มึนหัว ผมร่วง ลิ้นรับรสผิดปกติ เจ็บเต้านม ปัสสาวะบ่อย น้ำหนักลด ปวดท้อง แน่นท้องผิวไวต่อแสงแดดมากขึ้น ปากแห้ง หย่อนสมรรถภาพทางเพศ น้ำนมไหลผิดปกติ เป็นต้นสำหรับยาาที่ไม่ควรใช้ร่วมกับยา Fluoxetine ได้แก่- ยาที่อยู่ในกลุ่ม SSRI ร่วมกันเกิน 2 ขนานขึ้นไป- ยาต้านซึมเศร้ากลุ่ม MAO inhibitor- ยารักษาภาวะวิตกกังวล หรือโรคจิจเวชอื่นๆ เช่น Amitriptyline, Buspirone, Desipramine, Lithium- ยาต้านการแข็งตัวของเลือด เช่น Warfarin, Coumadin- ยารักษาภาวะวิตกกังวล หรือโรคจิจเวชอื่นๆ เช่น Amitriptyline, Buspirone, Desipramine, Lithium- ยารักษาไมเกรน เช่น Rizatriptan, Sumatriptan, Zolmitriptan- ยาแก้ปวดบางตัว เช่น Tramadol, Fentanylสำหรับยาแก้แพ้ Cetirizine (เซทิริซีน) ไม่ได้เป็นยาที่ห้ามทานกับยา Fluoxetine ดังนั้นจึงสามารถทานร่วมกันได้ โดยให้ทานวันละ 10 มิลลิกรัม 1 ครั้ง หรือแบ่งเป็น ครั้งละ 5 มิลลิกรัม 2 ครั้งต่อวัน และทานเฉพาะเมื่อมีอาการ หรือทานต่อเนื่องหากมีข้อบ่งชี้ในการทาน เช่น การรักษาภูมิแพ้ อย่างไรก็ตาม ยา Cetirizine อาจทำให้เกิดผลข้างเคียง เช่น มึนหัว ปวดหัว อ่อนเพลีย ง่วงซึม นอนไม่หลับ ปัสสาวะออกยาก ปวดท้อง ท้องเสีย คลื่นไส้ ปากแห้ง เป็นต้น ซึ่งอาจไปเพิ่มผลข้างเคียงจากยา Fluoxetine เดิมที่ทานอยู่ได้ แต่หากไม่มีอาการอะไรเกิดขึ้นหรือเกิดอาการแค่เล็กน้อย ก็ไม่ได้ถือว่าอันตราย สามารถทานได้ค่ะ